*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_ 2022**

**Chişinău**

**cu privire la modificarea Regulamentului de aplicare a destinațiilor vamale prevăzute de Codul Vamal al Republicii Moldova, aprobat prin Hotărârea Guvernului nr.1140/2005**

În temeiul articolului 7 litera r) din Legea nr.136/2017 cu privire la Guvern (Monitorul Oficial al Republicii Moldova, 2017, nr.252, art.412), cu modificările ulterioare, Guvernul

**HOTĂRĂȘTE:**

1. Regulamentul de aplicare a destinațiilor vamale prevăzute de Codul vamal al Republicii Moldova, aprobat prin Hotărârea Guvernului nr.1140/2005 (Monitorul Oficial al Republicii Moldova, 2005, nr.157-160, art.1285), se modifică după cum urmează:

la punctul 36 litera d), textul ,,prin conducte, precum și curentul electric” se substituie cu cuvintele ,,printr-o instalație de transport fixă”;

la punctul 52 litera d), cuvintele ,,conductele pentru mărfurile în stare lichidă sau gazoasă” se substituie cu cuvintele ,,instalația de transport fixă”;

punctul 91 se completează cu litera (d) cu următorul cuprins :

,,(d) instalație de transport fixă înseamnă mijloace tehnice utilizate pentru transportul continuu al unor mărfuri precum energia electrică, gazele naturale și petrolul.”;

punctul 94 alineatul (3) va avea următorul cuprins:

,,(3) Nu se îndeplinesc formalități de tranzit și nu se garantează obligația vamală în cazul transportului mărfurilor prin instalații de transport fixe. În acest caz, răspunderea cu privire la mărfurile tranzitate revine operatorului instalației de transport fixe.”

se completează cu punctul 941 cu următorul cuprins:

,,941. (1) Atunci când mărfurile transportate printr-o instalație de transport fixă intră pe teritoriul vamal al Republicii Moldova prin instalația respectivă, mărfurile în cauză se consideră plasate sub regimul de tranzit în momentul în care intră pe acest teritoriu.

(2) Atunci când mărfurile se află deja pe teritoriul vamal al Republicii Moldova și sunt transportate printr-o instalație de transport fixă, aceste mărfuri se consideră plasate sub regimul de tranzit în momentul în care sunt plasate în instalația de transport fixă.

(3) În scopul regimului de tranzit, în cazul în care mărfurile sunt transportate prin instalații de transport fixe, titularul regimului este operatorul instalației de transport fixe. Titularul regimului și Serviciul Vamal convin asupra modului de supraveghere vamală a mărfurilor transportate prin instalații de transport fixe.

(4) Operatorul unei instalații de transport fixe stabilit pe teritoriul Republicii Moldova prin care mărfurile sunt transportate printr-o instalație de transport fixă este considerat ca fiind transportatorul.

(5) Se consideră că regimul de tranzit s-a încheiat atunci când:

1) în evidențele comerciale ale destinatarului este efectuată înscrierea corespunzătoare; sau

2) operatorul instalației de transport fixe a certificat faptul că mărfurile transportate cu ajutorul instalației de transport fixe:

a) au sosit la instalația destinatarului;

b) sunt acceptate în rețeaua de distribuție a destinatarului; sau

c) au părăsit teritoriul vamal al Republicii Moldova.”

2. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

**Contrasemnează:**

**Viceprim-ministru,**

**Ministrul Infrastructurii și Dezvoltării Regionale Andrei SPÎNU**

**Ministrul Finanţelor Dumitru BUDIANSCHI**